সায়েন্স জার্নালে প্রকাশিত সমীক্ষাটিতে বিজ্ঞানীরা ২১,৫০০ প্রজাতি এবং প্রায় ১,৭৩,০০০ জায়গাসমূহ থেকে প্রাপ্ত তথ্যাদি বিশ্লেষণ করে দেখেন। প্রজাতিগুলোর বিস্তারিত তথ্য, তাদের বিলুপ্তি পরিসংখ্যান, অতীত বিলুপ্ত প্রজাতি, বিলুপ্ত হবার হারসহ নানা বিষয় থেকে পাওয়া বিশ্লেষণ উঠে আসে তাদের অনুসন্ধানে। প্রজাতিগুলোর বর্তমান অবস্থা, উল্লেখিত জায়গার জীববৈচিত্র, ভৌগোলিক গুরুত্ব, পাহাড় এর অবস্থান, বন ভূমির ঘনত্ব, মানব আবাসস্থল ইত্যাদি বিবেচনা করার পর বিজ্ঞানীরা কিছু জায়গা নির্দিষ্ট করেছেন। ৩৪ টি দেশের মোট ১৩৭ টি জায়গা বিভিন্ন প্রজাতির জীববৈচত্র্য রক্ষায় খুবই গুরুত্বপূর্ণ বলে চিহ্নিত করা হয়েছে। এই জায়গাগুলো হারিয়ে গেলে কোনভাবেই পূরণ করা সম্ভব হবে না।